আর্মেনিয়া
আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।
আর্মেনীয় ভাষা
আর্মেনীয় ভাষায় প্রায় ৬০ লক্ষ লোক কথা বলেন। পূর্ব আর্মেনীয় ভাষাটি ককেসাস অঞ্চলে অবস্থিত প্রাক্তন সোভিয়েত প্রজাতন্ত্র আর্মেনিয়ার সরকারি ভাষা। সেখানে প্রায় ৩৫ লক্ষ লোক আর্মেনীয় ভাষাতে কথা বলেন। তবে বর্তমানে বিশ্বের প্রায় অর্ধেক আর্মেনীয় ভাষাভাষী মার্কিন যুক্তরাষ্ট্রে বাস করেন, এবং এদের ভাষাকে পশ্চিম আর্মেনীয় ভাষা নাম দেয়া হয়েছে।